ועדת הפנים ואיכות הסביבה, כנסת 16, פרוטוקול מספר 47, 2003-07-14 08:30

יורי שטרן: בוקר טוב, החלטנו לדון היום במה שקורה מידי פעם ברחוב בר-אילן בירושלים.

יורי שטרן: הרחוב הזה הפך לדוגמה בכל הקשור לפתרון בעיות.

יורי שטרן: יש מסורת אצל כל שכבות העם לצאת כשיש איזה שהוא עניין להפגנות שונות, אם זה בהליכות מרחוק לירושלים, אם זה בשריפת צמיגים.

יורי שטרן: כל אחד שומר לעצמו את הזכות האזרחית לצאת במחאה.

יורי שטרן: כשהיו מאומות ברחוב בר-אילן לפני 6,7 שנים תמכתי בפשרה.

יורי שטרן: זה היה מן מאמץ אמיתי לאזן בין צרכי האוכלוסייה שגרה במקום, לשמירה על הרחוב כרחוב פתוח לתנועה.

יורי שטרן: מאחורי הפשרה שהושגה עמדו אנשים חילוניים מכבדי מסורת.

יורי שטרן: הפשרה היתה דוגמה לכיבוד הדדי, כשמצד אחד ישנן שעות שהתנועה נסגרת, ומצד שני רוב היום הכביש פתוח.

יורי שטרן: צר לי שהמהומות חזרו.

יורי שטרן: ראיתי שגם המשטרה, גם העירייה וגם ראשי הציבור החרדי מנסים להרגיע את הרוחות בלי להפוך את זה לויכוח אידיאולוגי.

יורי שטרן: בערב שבת האחרון זה שוב קיבל אופי אלים.

יורי שטרן: לפי דעתי זה לא בא מתוך הציבור החרדי.

יורי שטרן: אנחנו יכולים לנצל את המחלוקת כדי לחזק את המעמד שלנו בקרב אוכלוסייה כזאת או אחרת, או לחפש את המשותף ולחזק את המכנה המשותף.

יורי שטרן: הגישה השנייה היא זאת שמחזקת אותנו, היא זאת שמאפשרת לנו לחיות ביחד.

רוני בריזון: תודה לאדוני שנענה לבקשתנו וזימן את הדיון הדחוף.

יורי שטרן: אני לא ידעתי שאני נענה לבקשתך.

רוני בריזון: אין לי שום כוונה להפוך את זה לדיון פוליטי.

רוני בריזון: את הקטטות הפוליטיות נשאיר לזמן אחר.

רוני בריזון: אני מודאג ממה שקורה ברחוב בר-אילן.

רוני בריזון: מזה 4 שבועות ישנן כל שבת מהומות ברחוב בר-אילן.

רוני בריזון: אני אומר מהומות ולא הפגנות מפני שמה שמתרחש שם עובר את גבול ההפגנה.

שלמה בניזרי: היית שם?

רוני בריזון: שלחתי את העוזר שלי.

רוני בריזון: בהפגנה נושאים שלטים, בהפגנה צועקים צעקות, לא זורקים אבנים.

רוני בריזון: ברחוב בר-אילן זורקים אבנים.

רוני בריזון: אני חושב שאנחנו נמצאים כאן כדי לנסות להבין איך פתאום הדברים האלה התחדשו.

רוני בריזון: 6 שנים היה לנו שקט.

רוני בריזון: אם זה מתחיל, סימן שמשהו גרם לזה להתחיל או מישהו גרם לזה להתחיל.

רוני בריזון: הייתי מאוד רוצה לדעת מי ולמה.

יעקב ליצמן: זה שמדבר.

רוני בריזון: אולי אתה.

יעקב ליצמן: אני גר שם 30 שנה.

יעקב ליצמן: היה שקט עד שחברי שינוי ומרצ באו.

רוני בריזון: הייתי רוצה לדעת איך מפסיקים את מה שקורה שם.

רוני בריזון: אם העסק הזה לא ייפסק, ברחוב בר-אילן ישפך דם.

רוני בריזון: ברחוב בר-אילן זורקים אבנים על מכוניות שנעות במהירות של 30,40 קמ"ש.

רוני בריזון: כיוון שהחילוניים שנוסעים שם קצת חוששים הם נוסעים במהירות יותר גבוהה.

רוני בריזון: אני לא צריך לומר לאדוני מה קורה כאשר אבן פוגעת במכונית שנוסעת במהירות כזאת.

רוני בריזון: את העניין הזה יש למנוע, יש להפסיק.

רוני בריזון: אנחנו נמצאים כאן כדי לעשות זאת.

שלמה בניזרי: אני גר ברחוב בר-אילן.

שלמה בניזרי: אנחנו קיבלנו בשעתו את ההסדר שהיה.

שלמה בניזרי: אני לא אגיד לכם שאני נהנה מכך שאני רואה מכוניות שנוסעות בשעות שמותר, אבל יש הסדר שאני מקבל וכל התושבים מקבלים.

שלמה בניזרי: לפי דעתי זאת היתה התארגנות של מספר פרחחים.

שלמה בניזרי: יכול להיות שהם מהעדה החרדית.

רוני בריזון: זה כבר לא מרצ ושינוי, זה פרחחים מהעדה החרדית.

שלמה בניזרי: קמה קבוצה של נערים.

שלמה בניזרי: יכול להיות שהצטרפו אליהם גורמים אחרים.

שלמה בניזרי: אני לא אנקוב בשמות, כי אין לי ידיעה ברורה.

שלמה בניזרי: ברגע שהתחילה כל "החגיגה" הזאת, הרבנים של השכונה גינו את התופעה.

רוני בריזון: אז למה זה לא מפסיק?

שלמה בניזרי: אפילו אשתי אמרה לי בשבוע שעבר שאנחנו משלמים הרבה כסף לחיות באזור רק בשביל איכות חיים שאנחנו רוצים.

שלמה בניזרי: איכות חיים זה לא כשכל שבת מגיעה המשטרה ואנחנו צריכים לחשוש על הילדים הקטנים.

שלמה בניזרי: אנחנו גינינו בכל תוקף את התופעה.

שלמה בניזרי: אנחנו ביקשנו מהמשטרה שתבוא ותעצור את האנשים.

שלמה בניזרי: בשבת הזאת הגיעו אנשי מרצ ואנשי שינוי.

יורי שטרן: ירושלמים?

יורי שטרן: ירושלמים ותל-אביבים.

יורי שטרן: קראתי ב"הארץ" שבאו אנשים מסיעת מרצ ומסיעת שינוי.

יורי שטרן: הם רצו לעשות פרובוקציות.

יורי שטרן: אנשים סיפרו לי שהם ניסו להיכנס בכוונה לתוך הקבוצות של החרדים ולעורר מהומות.

יורי שטרן: לנו אין מטרה להלהיט את הויכוח.

יורי שטרן: אני יודע שיש מפלגות שנבנות כתוצאה מהסתה ומשנאה.

יורי שטרן: דרכי היא לא כזאת.

יורי שטרן: אמרו שהיו שם 1000, 1500 אנשים שזרקו אבנים.

יורי שטרן: זה שטויות.

יורי שטרן: בשבת רחוב בר-אילן נהפך למדרחוב.

יורי שטרן: מכיוון שלאנשים אין לאן ללכת, הם יוצאים לשם ומסתובבים.

יורי שטרן: כשרואים התקהלות של אנשים כולם מגיעים.

יורי שטרן: אנחנו מדברים על קומץ אנשים שמתנהגים בצורה לא הולמת.

יורי שטרן: אני שמעתי את רן בנימיני מדווח על כך שבמשך כל אחר-הצהריים היו 1000 מפגינים שזרקו אבנים.

יורי שטרן: נניח אחר הצהריים זה משעה 14:00 עד 20:00.

יורי שטרן: תתארו לכם כמה פצועים והרוגים היו צריכים להיות אם במשך כל השעות האלו כל האנשים היו זורקים אבנים.

יורי שטרן: אנחנו יודעים שבכל השבתות היה שוטר או שניים שנפצעו.

רוני בריזון: שוטר, שוטרת ועיתונאי.

שלמה בניזרי: לא ראיתי את כל מה שאתם מתארים.

שלמה בניזרי: ביום רביעי כשרציתי לצאת מהכנסת לא יכולתי כי ויקי כנפו וחברותיה החליטו לחסום את הכביש למשך חצי שעה.

שלמה בניזרי: אני לא שמעתי שאומרים שזאת מהומה.

רוני בריזון: זרקו עליך אבנים?

שלמה בניזרי: כשעמיר פרץ וחבריו חוסמים כבישים, מציתים צמיגים אף אחד לא אומר שהם מתפרעים.

רוני בריזון: כאשר ערבים זורקים אבנים אומרים שהם מתפרעים.

שלמה בניזרי: כאשר מגיעים לחרדים אומרים שיש מהומות.

שלמה בניזרי: מהומות זה בדרום אפריקה, זה אינתיפאדות.

שלמה בניזרי: אני לא ראיתי מהומות.

שלמה בניזרי: אני עובר שם כל שבת.

יורי שטרן: אז מה אתה מגנה אם זה לא מהומות?

שלמה בניזרי: אני מגנה את אותם בודדים שיוצרים את הפרובוקציות.

שלמה בניזרי: אני קורא למשטרה לטפל בהם.

שלמה בניזרי: אני הגשתי בשבוע שעבר תלונה במח"ש, כי ראיתי ששוטרים בתוך ניידת מכים אדם מכות רצח.

שלמה בניזרי: זה היה מול הבית שלי.

שלמה בניזרי: אם אתם, רבותי, תמשיכו לשלוח את החבר'ה הצעירים שלכם לשם עם חולצות של מרצ ושינוי, אז כל המהומות האלו יתרחבו.

שלמה בניזרי: כביש בר-אילן לא היה הכביש הראשון בירושלים שנסגר.

שלמה בניזרי: טדי קולק בהיותו ראש עיר סגר 165 רחובות בירושלים וזה לא הפריע לאף אדם חילוני.

שלמה בניזרי: אני זוכר שבזמנו כתבת "כל העיר" עשתה סקר כמה זמן לוקח לעקוף את רחוב בר-אילן אם נוסעים דרך שדרות בגין.

שלמה בניזרי: היא הגיעה למסקנה שזה לוקח 2 דקות.

שלמה בניזרי: אם אתה שואל אותי, זה לוקח פחות.

שלמה בניזרי: אנחנו מוכנים לתת חצי מדינה עבור הפלסטינים למען השלום, להקדיש את הכל למען כבישים עוקפים, אבל שתי דקות בשביל שלום אם החרדים לא מוכנים.

שלמה בניזרי: כביש בר-אילן הוא אמנם עורק ראשי, אבל כל מי שגר שם הוא חרדי.

שלמה בניזרי: ועדת צמרת אמרה שכל חילוני שגר במקום וירצה בשעות של הסגירה להיכנס יקבל אישור.

שלמה בניזרי: לי לא ידוע על חילוני שביקש להיכנס.

רוני בריזון: מעניין למה.

שלמה בניזרי: היום לא צריך לקיים דיון על סגירת בר-אילן.

שלמה בניזרי: לאחר שיירגעו הרוחות וכולם יבינו שבכוח לא הולך, אז יש מקום לראות אם אפשר לדבר על עקיפת רחוב בר-אילן בלי שייגרם שום נזק.

רוני בריזון: אתה מציע להיכנע לחוליגנים.

שלמה בניזרי: כמה פעמים אדם חילוני עובר בבר-אילן?

שלמה בניזרי: הרי הוא לא עושה רונדלים.

רוני בריזון: מה, זה ויכוח טריטוריאלי?

שלמה בניזרי: רוב האוכלוסייה שעוברת שם זה תושבי מזרח ירושלים.

יגאל עמדי: מה שקורה בכביש בר-אילן זה סימפטום למה שעלול לקרות בעיר ירושלים.

יגאל עמדי: אנחנו בשנים האחרונות הקדשנו לא מעט מאמצים כדי ליצור חיים יותר רגועים ושלווים בירושלים.

יגאל עמדי: לשמחתי זה גם הצליח.

יגאל עמדי: לי היתה הזכות לעמוד בראש הוועדה לשמירת הסטטוס-קוו בירושלים.

יגאל עמדי: השקט שהיה קיים ב-6 השנים האחרונות, שהיושב-ראש הזכיר, הוא לא סתם שקט שהושג בעקבות ועדת צמרת, אלא הוא הושג בעקבות עבודה קשה שעשינו.

יגאל עמדי: אחת לשבועיים התכנסנו חילונים וחרדים ודיברנו על הבעיות בעיר ירושלים.

יגאל עמדי: ניסינו לשכנע חרדים ללכת לקראת צעירים בעלי פאבים ובעלי פאבים לקראת חרדים.

יגאל עמדי: עשינו את זה בהצלחה.

רוני בריזון: מה קרה מאז?

יגאל עמדי: זה לא סוד שבבחירות המוניציפאליות האחרונות נבחר ראש עיר חרדי.

יגאל עמדי: לשמחתי, ראש העיר החרדי שנבחר הודיע, יחד עם כל מועצת העיר ירושלים, שהסטטוס-קוו ימשיך להישמר.

יגאל עמדי: קמה איזו שהיא קבוצה מתוך המגזר החרדי, לא מההנהגה שלהם.

יגאל עמדי: ההנהגה שלהם פעלה הפוך.

יגאל עמדי: אני לא חושב שיש אחד מההנהגה שלהם שלא יצא כנגד המהומות האלו.

יגאל עמדי: אנחנו מתכוונים את הנושא הזה של חיים ביחד לשמור מכל משמר.

יגאל עמדי: נדמה לי שבשבוע האחרון העניין כמעט הצליח, הרבה בזכותה של משטרת ישראל שהשקיעה מאמץ גדול והעדה החרדית שיצאה כנגד התופעה הזאת.

יגאל עמדי: ככל שהפוליטיקאים יתרחקו מהמקום הזה ויתנו למשטרת ישראל לעשות את העבודה כך השקט יישמר.

יגאל עמדי: זאת הצעתי.

רוני בריזון: איך זה התחיל?

יגאל עמדי: זה התחיל מקבוצה קטנה של מסיתים.

יגאל עמדי: כל ההנהגה החרדית יצאה כנגד העניין הזה.

רוני בריזון: והיא כל כך רפה שהיא לא מסוגלת לעצור את זה?

יגאל עמדי: אני 10 שנים נמצא בעירייה.

יגאל עמדי: מעודי לא שמעתי את חברי החרדים קוראים למשטרת ישראל לעשות הכל ובכל הכוח.

יגאל עמדי: בשבועות האחרונים שמעתי את זה.

רוני בריזון: איך זה שההנהגה החרדית לא מסוגלת לגרום לאותו קומץ פרחחים להפסיק?

יגאל עמדי: השבת זה כמעט הופסק.

יגאל עמדי: לכן הצעתי שניתן למשטרת ישראל לעשות את העבודה, כשאנחנו מגבים אותה.

חגי דותן: ב-4 השנים שאני נמצא בירושלים היה שקט מוחלט.

חגי דותן: בחודש האחרון הכל התחיל.

חגי דותן: הסיבה לא ידועה לנו.

חגי דותן: אנחנו מנסים עם העצורים שיש לנו להבין מה קרה בחודש האחרון.

חגי דותן: הדעות לא אחידות.

חגי דותן: אין לי תשובה מוסמכת להגיד לכם למה דווקא זה פרץ לפני 4 שבועות.

יורי שטרן: כמה אנשים השתתפו בהפגנות?

יורי שטרן: כמה אנשים עברו את העבירות הפליליות, קרי זריקת אבנים או פעילות אחרת שמסכנת חיים של אנשים?

יורי שטרן: כמה עצרתם?

חגי דותן: האנשים היו עומדים בצידי הדרכים, כשמידי פעם היו יידויי אבנים על כלי רכב שעברו בכביש.

חגי דותן: כשהגיעו כוחות משטרה הם היו מקיפים אותם.

רשף חן: בכמה אנשים מדובר?

חגי דותן: אני לא יודע כמה מיידי אבנים היו, אבל אם ניזוקו 3,4 כלי רכב אז אפשר להגיד שמדובר ב8-10 אנשים שזרקו.

רשף חן: מתוך איזו קבוצה?

חגי דותן: יש כאלה שעמדו בצידי הכביש וצעקו "שאבס, שאבס".

יורי שטרן: כמה פורעי חוק היו?

חגי דותן: משבוע לשבוע המספר גדל.

חגי דותן: בשבוע האחרון היתה רגיעה, היינו יותר בשליטה.

חגי דותן: העדה החרדית רוצה למנוע את התופעה הזאת, היא רוצה לחסל אותה.

חגי דותן: זה הפך להיות ההצגה הכי טובה בעיר.

חגי דותן: כשזו ההצגה הכי טובה בעיר, אז מן הסתם באים הרבה מאוד סקרנים.

חגי דותן: הם רוצים לראות את השוטרים רצים אחרי חרדים, הם רוצים לראות אקשן.

חגי דותן: זה אסור שיהיה.

חגי דותן: אנחנו מבקשים מכולם להתרחק מהמקום.

חגי דותן: תשאירו לנו לעשות את העבודה.

חגי דותן: עד היום עצרנו 10 אנשים.

חגי דותן: בית המשפט עצר אותם עד תום ההליכים.

חגי דותן: חשבנו שאם נעמוד מנגד ולא נעמוד בתוך השכונה ההתפרעויות לא יהיו.

חגי דותן: אבל זה לא בדיוק הלך כי הם לאט לאט סגרו את הצומת ולכדו בתוכו רכבים.

חגי דותן: נכון שיש הפגנות שסוגרים את הכביש לחצי שעה.

חגי דותן: יש לכל מפקד בשטח את שיקול הדעת.

חגי דותן: אני יודע מה קורה אם סוגרים את הכביש ליותר מ-3 או 4 דקות.

חגי דותן: אחרי זה צריך להפעיל כוח הרבה יותר גדול ממה שאני רוצה.

חגי דותן: אני רוצה להשאיר את הסנקציות החמורות שיש לנו למצבים קיצוניים, לא להתחיל ישר עם פרשים, עם זרנוקים, עם אלות.

חגי דותן: מי שרוצה למחות אין לי בעיה איתו, אבל אם רוצים למחות לא צריך לעשות את זה דווקא בתוך השכונה החרדית.

חגי דותן: אפשר לעמוד בצד.

חגי דותן: אני מבקש להישמע לקצין האחראי במקום, כדי שגם שם אני אוכל לשלוט.

חגי דותן: אני פניתי לאנשים ממועצת העיר וביקשתי מהם לזוז 50 מטר מהמקום.

חגי דותן: הם עברו לצד השני של הכביש.

חגי דותן: באיזה שהוא שלב חברים ממרצ ושינוי עלו לרחוב עלי וצפניה ושם התחוללה מאומה קטנה למשך מספר דקות.

חגי דותן: היו שם דברים שלא מקובלים עלי ועל אף אחד מהצדדים.

חגי דותן: חבל שזה נעשה.

רשף חן: מצד מי היתה אלימות?

חגי דותן: כשנכנסת קבוצה של מרצ עם חולצות בטן, עם סיגריה ביד ביום שבת לתוך קהל של אנשים חרדים סביר להניח שיש שם דחיפות, שיש שם חילופי דברים.

חגי דותן: אף אחד מאנשי מרצ או שינוי שהיו במקום לא הגישו תלונה במשטרה על אלימות, או התלוננו בפני המפקד שהיה בשטח על אלימות שהופעלה נגדם.

רשף חן: איזו אלימות היתה?

חגי דותן: דחיפות בשבילי זה.

חגי דותן: .

פפה אללו: הכל התחיל לפני 4 שבועות.

פפה אללו: אז לא היה אף אחד משינוי או ממרצ.

פפה אללו: זה נודע לנו מהרדיו.

פפה אללו: נסעתי לשם על-מנת לראות.

פפה אללו: לא יצאתי מהמכונית על-מנת לא לגרום לפרובוקציה.

פפה אללו: לא היו שם 10 חרדים, היו שם מאות חרדים.

פפה אללו: לא ראיתי שם ילדים אלא אנשים בגיל 80 שזורקים אבנים.

פפה אללו: פנינו למשטרה ואמרנו לה שזאת העבודה שלה.

פפה אללו: מפקד המשטרה הבטיח לנו שהוא יסיים את המהומות תוך שבוע.

פפה אללו: לא הלך לו.

פפה אללו: בשבוע השלישי נסענו עם כמה מכוניות כדי לראות מה קורה.

פפה אללו: היו שם אלפים, לא מאות.

פפה אללו: אני ראיתי איך כיסחו שוטר כשלא היו נציגים של מרצ או שינוי.

שלמה בניזרי: שמעת על אירוע בו כיסחו שוטר?

פפה אללו: יש לי את מספר הניידת שהתנפלו עליה.

יורי שטרן: היתה אלימות נגד השוטרים?

שלמה בניזרי: תוך כדי ביצוע מעצר של שני מיידי אבנים אחד הבלשים נפצע במצח.

רשף חן: האם רק העצורים השתמשו בכוח הזה, או שמא היו כאלה מהקהל שעזרו?

פפה אללו: אלימות זה לא רק אבן.

פפה אללו: החפצים שזורקים לכביש יכולים לגרום לתאונות.

פפה אללו: אני כמעט התהפכתי עם הרכב.

יורי שטרן: מה היה שלשום?

פפה אללו: שלשום המשטרה התגברה על האירועים והכביש נשאר פתוח.

פפה אללו: אני מסכים שיהיו הפגנות, אבל על הפגנות צריך להודיע, צריך לקבל רשיון.

פפה אללו: כל פעם יש שם הפגנה ואנשים לא יכולים לנסוע.

פפה אללו: אנשים שנוסעים לא יודע מי יש לו אבן ומי לא.

פפה אללו: סוגרים את הכביש גם בלי לזרוק אבנים.

פפה אללו: זה מה שהם רוצים.

פפה אללו: את זה לא ניתן.

יורי שטרן: מה עשיתם?

פפה אללו: אנחנו עמדנו בצד.

פפה אללו: כמעט העבירו אותנו להר הצופים להפגין.

יעקב ליצמן: למה לא?

פפה אללו: הפגנה צריכה להיות צמודה למקום העימות.

רשף חן: להם אין זכות להפגין?

יוסף רוזנפלד: שמעתי שאנשי מרצ נכנסו עם מכוניות לתוך השכונות החרדיות שסגורות בשבת.

רשף חן: זה נכון?

חגי דותן: הרכבים שלהם חנו בשדרות גולדה מאיר.

יורי שטרן: האם היו מכוניות שנכנסו לתוך השכונות החרדיות?

חגי דותן: לא נכנסו מכוניות לתוך השכונות החרדיות.

יהודה משי-זהב: אני חושב שיש כאן גורמים שהאינטרס שלהם הוא ללבות את האש.

יהודה משי-זהב: אין שום הבדל בין אותם נערים שלא נשמעים לקול הרבנים, לבעלי הפרובוקציות כמו אנשי מרצ ושינוי.

יהודה משי-זהב: הם הרי לא היו הולכים עם בטן בחוץ לאף כפר פלסטיני.

רשף חן: לא מרצ ולא שינוי גורמים למה שקורה שם.

רשף חן: אנחנו שמענו מהגורמים השונים שבשבת הראשונה לא היתה שום פרובוקציה.

שלמה בניזרי: אתה חולק על המשטרה?

רשף חן: מי שיזם את העניין הזה זה החרדים.

רשף חן: יש לקהילה אחריות על ההתנהגות שלה.

יורי שטרן: אחריות קבוצתית?

רשף חן: כן.

רשף חן: יש צורך במתינות.

רשף חן: מחכים שבת אחת, מחכים שבת שנייה, מחכים שבת שלישית.

רשף חן: .

יורי שטרן: ובשבת הרביעית שלא קורה כלום.

יורי שטרן: .

רשף חן: זה לא שלא קרה כלום, אלא המשטרה פתרה את הבעיה על ידי זה שהיא נתנה לציבור החרדי, שלא ביקש רשיון לעשות הפגנה, לעשות הפגנה.

רשף חן: כשקבוצה קטנה של ציבור חילוני בא לעשות הפגנה.

רשף חן: .

יעקב ליצמן: הם ביקשו לעשות הפגנה?

רשף חן: גם לציבור החילוני יש זכות מחאה.

רשף חן: בשבת הרביעית הזכות הזאת במקומה.

רשף חן: אתה אמרת שזכותם לקרוא "שאבס, שאבס", אז זכותי לעשות שם גריל בשבת.

רשף חן: לא יתכן שיבוא צד אחד ויעמוד על זכותו לעמוד ולצעוק, לסגור את הכביש, לזרוק אבנים, וברגע שהצד השני מעיז לבוא לשם זאת פרובוקציה זאת אלימות.

רשף חן: אתם יצאתם מדעתכם.

יורי שטרן: לעמוד בצד ולצעוק "שאבס" זה לא לזרוק אבנים.

רשף חן: אני יכול לעמוד שם ולעשות גריל חזיר?

רשף חן: מותר לי?

רשף חן: אם אני אעשה את זה זו תהיה חוצפה?

רשף חן: כן.

יעקב ליצמן: אדוני היושב-ראש, אני גר במקום 30 שנה.

יעקב ליצמן: אני עובר את הכביש הזה כמה פעמים בשבת.

יעקב ליצמן: אני מתפלל בבית כנסת שנמצא 100 מטר מהצומת.

יעקב ליצמן: בחג השבועות התפללו שם 11 אלף איש.

יעקב ליצמן: בשבת היו שם 6000 איש.

יעקב ליצמן: אף פרובוקציה לא היתה שם.

יעקב ליצמן: המשטרה תעיד שקהילת גור לא עשתה שום פרובוקציה.

פפה אללו: נכון.

יעקב ליצמן: בכדי להגיע לבית כנסת אני חייב לעבור את הכביש הזה.

יעקב ליצמן: המשטרה מעידה שהשבת היה יותר שקט.

יעקב ליצמן: למה?

יעקב ליצמן: כי שומעים לרבנים.

יעקב ליצמן: המשטרה אמרה שזה השואו הכי טוב בעיר, לכן אנשים באים מהחוץ.

יעקב ליצמן: המשטרה אמרה שאם אנשי מרצ ושינוי לא היו מגיעים למקום השבת היתה עוברת בשקט.

יעקב ליצמן: אני קורא לאנשי מרצ ושינוי שיעזבו אותנו בשקט, שלא יתערבו לנו בפינה הזאת.

יעקב ליצמן: יש מספיק מקום בירושלים שאפשר ללכת אליו, לא צריך לבוא אלינו כדי להתגרות בציבור.

יעקב ליצמן: בועדת צמרת דובר על סגירת הכביש בעת התפילות ושאחרי שנתיים ידונו שוב על ההסדרים.

יעקב ליצמן: עברו מאז 4,5 שנים.

יעקב ליצמן: אני קורא לשר התחבורה וגם לבג"ץ לבחון מחדש את הנושא הזה.

יעקב ליצמן: אני חושב שלא גר ברחוב הזה אף חילוני.

יעקב ליצמן: כשאני נוסע מהכנסת הביתה אני נוסע דרך כביש בגין, אני לא נוסע דרך מרכז העיר.

רומן ברונפמן: אני מתרשם שאם ההפגנות של שינוי ומרצ היו מתקיימות במקום יותר מרוחק, או לא היו מתקיימות בכלל אז בשבת הנוכחית היה יותר שקט.

רומן ברונפמן: אני מציע שמהוועדה הזאת תצא קריאה משותפת שלנו ושל מועצת העיר שפוליטיקאים מכל המגזרים יתנו פסק זמן של שבועיים מההופעות המשותפות שלהם בכביש בר-אילן.

רומן ברונפמן: אני מציע שהמשטרה תטפל בעבריינים שללא ספק נמצאים שם.

רוני בריזון: הם בעצמם אומרים שהם לא שולטים בחבר'ה האלה.

רומן ברונפמן: אני לא חושב שצריך לסגור את כביש בר-אילן או לפתוח את הנושא מחדש, כפי שחבר הכנסת ליצמן אמר.

רומן ברונפמן: אני מציע שבועיים פסק זמן לכל הצדדים, כשהמשטרה תיקח את העניינים לידיה.

רשף חן: ומה קורה אחרי שבועיים?

רומן ברונפמן: נתכנס כדי לחשוב על זה.

יורי שטרן: התרומה שלנו לפיוס תהיה בכך שניתן תמיכה מחודשת להסדר שהושג בזמנו לגבי רחוב בר-אילן.

יורי שטרן: אנחנו מחזקים את ידיה של עיריית ירושלים בניסיונותיה להמשיך את החיים בעיר הזאת לכל האוכלוסיות ביחד.

יורי שטרן: אנחנו כפוליטיקאים נעשה את שלנו אם נקרא לכל החוגים הפוליטיים להימנע מלהפוך את הסכסוך ברחוב בר-אילן לויכוח פוליטי, וניתן למשטרת ישראל לעשות את העבודה.

יורי שטרן: אני חושב שנאמץ את ההצעה של חבר הכנסת ברונפמן.

יורי שטרן: אני חושב שההצעה הזאת מקובלת על כל סיעות הבית ועל כל הנוכחים פה.

יורי שטרן: תודה רבה.